Foto: r21.fssprus.ru Rossiyaning Chuvashiya Respublikasidagi Novocheboksarsk shahrida joylashgan bolalar bog‘chasi o‘zbekistonlik ishchi tufayli ikki haftaga yopildi. Huquqni muhofaza qilish organlari matbuot xizmati xabariga ko‘ra, o‘tgan yilning noyabr oyida bolalar bog‘chasi mudiri O‘zbekistonning 63 yoshli fuqarosini qorovul sifatida ishga qabul qilgan, ammo u ishga joylashtirilgani to‘g‘risida qonunchilikda belgilanganidek uch kun ichida migratsiya xizmatini xabardor etmagan. Keyinchalik mudirning aniqlik kiritishicha, u bunday ehtiyoj mavjudligi haqida bilmagan. Natijada, ma’muriy huquqbuzarlik uchun sud 14 kunga bolalar bog‘chasi ishini to‘xtatib qo‘ydi.